[{"text_idx": "#000000", "text": "Pondus estas norvega komikso de Frode \u00d8verli. G\u0302i kutime estas desegnata kiel unuopaj strioj, kaj estas eldonata en pli ol 130 gazetoj kaj periodaj\u0302oj, sed ankau\u0306 havas propran magazinon, kaj eldonig\u0302as kiel kajeroj kaj albumoj, kie trovig\u0302as ankau\u0306 pli longaj rakontoj."}, {"text_idx": "#000001", "text": "La rolulo Pondus venis sur la scenejon en 1995 en la bildstrio A-laget, kiu temis pri tri futbalsubtenantoj. Sed ekde oktobro 1995 la strio nomig\u0302as Pondus, kaj la samnoma c\u0302efrolulo, kune kun la amiko Joc\u0302jo, plivastigis sian horizonton per laboro, familio, amikoj, najbaroj, biero kaj inoj. Sed la intereso pri futbalo ankorau\u0306 rolas grave."}, {"text_idx": "#000002", "text": "Pondus tradukig\u0302is en plurajn lingvojn, i.e. la svedan, danan, sameajn, francan, anglan, latinan kaj Esperanton."}, {"text_idx": "#000003", "text": "La junularaj pag\u0302oj Inter ni dirite en la membrogazeto de Norvega Esperantista Ligo publikigas Pondus-striojn ekde 2007. Nun finfine aperas la albumo."}, {"text_idx": "#000005", "text": "Mallonga prezento pri la c\u0302efaj roluloj en la bilstrio (lau\u0306 la tempoperiodo en la albumo):"}, {"text_idx": "#000006", "text": "Pondus havas preskau\u0306 au\u0306tismajn sciojn pri futbalo. Lia plej amata teamo estas Liverpool. Li ludas en oldula teamo kune kun la amiko Joc\u0302jo. Pondus estas buss\u0302oforo kaj la edzo de Beate. Ili havas du infanojn: Juno (Kevin) kaj Frida."}, {"text_idx": "#000007", "text": "La edzino de Pondus. S\u0302i estas flegistnino, kaj devas c\u0302iun tagon toleri la malfacilaj\u0302ojn vivante kun futbal-fanatikulo, adoleskulo kaj unujara bebo."}, {"text_idx": "#000008", "text": "La filo de la domo. Li estas nun en tiu ag\u0302o kiam knabinoj dum momentoj povas esti pli fascinaj ol futbalo."}, {"text_idx": "#000009", "text": "Vidas la mondon el sia vidpunkto, oblikve de sube."}, {"text_idx": "#000010", "text": "La plej bona amiko de Pondus. Apogas Leeds, kaj estas golulo en la oldula teamo kie ludas ankau\u0306 Pondus. Eble unu el la plej maltau\u0306gaj c\u0302armuloj en la mondhistorio. Li revas pri la plenforma Turid-Lajla de la drinkejo, sed kutime li kunig\u0302as kun io tute alia..."}, {"text_idx": "#000012", "text": "La edzo de Else, duonpatro de Joc\u0302jo. Germana nano kun altiro al altaj kalkanumoj kaj rozkoloraj robetoj. Volonte sur si mem."}, {"text_idx": "#000013", "text": "La plej bona amiko de Juno. Li estas senespera romantikulo kun granda aknoproblemo kaj ekstrema miopeco."}, {"text_idx": "#000014", "text": "La albumo enhavas 64 plens\u0302topitajn pag\u0302ojn da Pondus-strioj. La enhavo estas c\u0302efe elektaj\u0302oj el la jaroj 1998-2005. Vi trovos kaj unuopajn striojn kaj pli longajn rakontojn. Legu striojn c\u0302e la retpag\u0302aro de Norvega Junularo Esperantista. Grandajn dankojn al Grupo Esperantista de Trondheim."}, {"text_idx": "#000015", "text": "Esperanto estas planlingvo kiu naskig\u0302is en 1887. G\u0302ia patro estis Ludwik Lejzer Zamenhof, kiu uzis la pseu\u0306donimon \u00abd-ro Esperanto\u00bb kiam li publikigis la unuan libron pri la lingvo. Esperanto iom post iom ankau\u0306 farig\u0302is la nomo de la lingvo."}]